ΓΡΑΠΤΗ ΕΡΩΤΗΣΗ E-1378/01

υποβολή: Daniel Varela Suanzes-Carpegna (PPE-DE) προς την Επιτροπή

(7 Μαΐου 2001)

Θέμα: Περιφερειακές Οργανώσεις Αλιείας

Στην απάντησή της στην ερώτηση Ε-0025/01(1) του ιδίου βουλευτή, η Επιτροπή αναγνωρίζει ότι δεν διαθέτει αρκετούς ανθρώπινους πόρους για να αντιμετωπίσει τιςποχρεώσεις της στον τομέα της αλιείας, στο πλαίσιο της εξωτερικής πολιτικής, όταν εκπροσωπείται και προασπίζεται ως οφείλει τα συμφέροντα της ΕΕ στις συνεδριάσεις περιφερειακών οργανώσεων αλιείας (ΠΟΑ) όπως π.χ. της ICCAT.

Λαμβανομένωνπόψη των ανωτέρω και της θεμελιώδους σημασίας αυτών των ΠΟΑ για το μέλλον της Κοινής Αλιευτικής Πολιτικής, δεν φρονεί η Επιτροπή ότι είναι αναγκαίο να ενισχύσει τα τεχνικά και ανθρώπινα μέσα που προασπίζονται τα συμφέροντα του τομέα αλιείας της Ευρωπαϊκής Ένωσης, στο πλαίσιο των ΠΟΑ;

Λαμβάνονταςπόψη τόσο τη σημασία όσο και την ισχυρή οικονομική αξία των κατ' εξοχήν μεταναστευτικών ειδών, κυρίως δε των τονοειδών και παρομοίων ειδών και, κατά συνέπεια, των ΠΟΑ που διαχειρίζονται τα είδη αυτά, δεν φρονεί η Επιτροπή ότι είναι απαραίτητο να δημιουργηθεί, στο πλαίσιο της ΓΔ Αλιεία, ειδική μονάδα για τα μεγάλα μεταναστευτικά είδη; Δεν φρονεί η Επιτροπή ότι η δημιουργία αυτής της μονάδας θα επιτρέψει την ουσιαστική ενίσχυση της προάσπισης των συμφερόντων της ΕΕ στο πλαίσιο των αντίστοιχων ΠΟΑ και κατά τις διαπραγματεύσεις των διμερών συμφωνιών σχετικά με τα τονοειδή, στις οποίες εφαρμόζονται οι διατάξεις αυτών των ΠΟΑ και ότι με αυτό τον τρόπο θα δημιουργηθεί μόνιμη ομάδα ειδικώνπαλλήλων επί του θέματος που θα προσδώσει ομοιογένεια και συνέχεια στη δράση της Επιτροπής στον τομέα αυτό;

(1) ΕΕ C 235 E της 21.8.2001, σελ. 93.

Απάντηση του κ. Fischler εξ ονόματος της Επιτροπής

(26 Ιουνίου 2001)

Η Επιτροπή έχει τονίσει επανειλημμένα ότι η πολυμερής διαχείριση των αλιευτικών πόρων ανοιχτής θάλασσας αποτελεί έναν από τους βασικούς μελλοντικούς στόχους της Κοινής Αλιευτικής Πολιτικής.

Αυτή η αυξανόμενη και περίπλοκη ανάμειξη των Περιφερειακών Οργανώσεων Αλιείας (ΠΟΑ) προϋποθέτει ανάλογη ανάμειξη και της Επιτροπής στο πλαίσιο της αποκλειστικής κοινοτικής αρμοδιότητας στον εν λόγω τομέα.

Στο πλαίσιο αυτό η ενσωμάτωση στην εθνική νομοθεσία των συστάσεων που ενέκριναν αυτές οι ΠΟΑ έγινε κατά σειρά προτεραιότητας, ξεκινώντας από τα μέτρα (τεχνικά και ελέγχου) σχετικά με τα μεγάλα μεταναστευτικά είδη ιχθύων.

Όσον αφορά τα ανθρώπινα μέσα που έχουν διατεθεί στις ΠΟΑ, η Επιτροπή, λαμβάνονταςπόψη τους διαθέσιμους ανθρώπινους πόρους, κατά τη διάρκεια της τελευταίας συνεδρίασης της Διεθνούς Επιτροπής για τη Διατήρηση των Τονοειδών του Ατλαντικού συμμετείχε με μία ομάδα έξιπαλλήλων οι οποίοι,πό συνθήκες συχνά δύσκολες και χάρη στις μεγάλες προσωπικές προσπάθειές τους, κατάφεραν να φέρουν με επιτυχία εις πέρας τις διάφορες διαπραγματεύσεις. Η Επιτροπή συμμετέχει επίσης στιςπόλοιπες συνεδριάσεις ΠΟΑ και, ανάλογα με τους διαθέσιμουςπαλλήλους, συμμετέχει πλήρως στις εργασίες των μονίμων επιτροπών, των ομάδων εργασίας και των ολομελειών.

Έτσι, εκτός από ορισμένες οργανώσεις του βορειοανατολικού Ατλαντικού μόνο μία διοικητική μονάδα θα παρακολουθεί στο εξής το σύνολο των ΠΟΑ και θα εξασφαλίζει την απαραίτητη ομοιογένεια και συνέχεια της δράσης της Επιτροπής σ'αυτούς τους διεθνείς οργανισμούς. Εξάλλου, η νέα οργάνωση της Γενικής Διεύθυνσης Αλιείας αναμένεται να ανταποκριθεί πιο αποτελεσματικά στα νέα αιτήματα και να αντιμετωπίσει πιο αποτελεσματικά και με μεγαλύτερη συνέπεια θέματα σαν αυτό που αναφέρει το αξιότιμο μέλος του Κοινοβουλίου.